**Ministru kabineta noteikumu projekta**

**„Kritēriji un kārtība, kādā speciālās izglītības iestādei piešķir speciālās izglītības attīstības centra statusu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu „Kritēriji un kārtība, kādā speciālās izglītības iestādei piešķir speciālās izglītības attīstības centra statusu” projekts (turpmāk – noteikumu projekts) ir izstrādāts pamatojoties uz Vispārējās izglītības likuma 4.panta 7.punktu.Noteikumu projekts izstrādāts, pamatojoties uz “Izglītības attīstības pamatnostādnēs 2014.-2020.gadam” definēto izglītības attīstības politikas virsmērķi – veicināt kvalitatīvu un iekļaujošu izglītību personības attīstībai, cilvēku labklājībai un ilgtspējīgai valsts izaugsmei un tam pakārtotu uzdevumu 1.4. rīcības virzienā “*Iekļaujošās izglītības principa īstenošana un sociālās atstumtības riska mazināšana”* un 3.2. rīcības virzienā *“Efektīva izglītības finanšu resursu pārvaldība”*, kā arī 3.3. rīcības virzienā *“Izglītības iestāžu tīkla sakārtošana”.*  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2003.gada 29.aprīļa noteikumos Nr.221 “Kritēriji un kārtība, kādā speciālās izglītības iestādei piešķir speciālās izglītības attīstības centra statusu” (turpmāk – noteikumi Nr.221) noteikto kārtību no 2003.gada 29.aprīļa līdz 2015.gada 1.septembrim (ieskaitot) speciālās izglītības attīstības centra (turpmāk – centrs) statusu ir piešķirts deviņām speciālās izglītības iestādēm: Kuldīgas pirmsskolas izglītības iestādei “Bitīte” – attīstības centram (*centra statuss piešķirts no 2012.gada 1.septembra ar Izglītības un zinātnes ministrijas (turpmāk – ministrija) 2012. gada 23.maija lēmumu Nr.226*);Daugavpils logopēdiskajai internātpamatskolai – attīstības centram (*centra statuss piešķirts no 2004.gada 1.septembra ar ministrijas 2004. gada 1.oktobra rīkojumu Nr.596*); Kokneses speciālajai internātpamatskolai – attīstības centram (*centra statuss piešķirts no 1998.gada 1.septembra ar ministrijas 1998. gada 28.augusta rīkojumu Nr.440*);Pelču speciālajai internātpamatskolai – attīstības centram (*centra statuss piešķirts no 1998.gada 1.septembra ar ministrijas 1998. gada 28.augusta rīkojumu Nr.440*);Rīgas Valda Avotiņa pamatskolai – attīstības centram (*centra statuss piešķirts no 1997.gada 1.janvāra ar ministrijas 1996. gada 9.aprīļa rīkojumu Nr.146*);Strazdumuižas internātvidusskolai – attīstības centram vājredzīgiem un neredzīgiem bērniem (*centra statuss piešķirts no 1997.gada 1.janvāra ar ministrijas 1996. gada 9.aprīļa rīkojumu Nr.146*);Valmieras vājdzirdīgo bērnu internātvidusskolai – attīstības centram (*centra statuss piešķirts no 1998.gada 1.septembra ar ministrijas 1998. gada 28.augusta rīkojumu Nr.440*).No 2015.gada 1.septembra centra statuss ir piešķirts Rīgas 1.speciālajai internātpamatskolai *(ar ministrijas 2015.gada 15.jūnija lēmumu Nr.42)* un Rīgas 5.speciālajai internātpamatskolai *(ar ministrijas 2015.gada 15.jūnija lēmumu Nr.43)*. No teritoriālā pārklājuma viedokļa centru dislokācijas vietas šobrīd ir visos Latvijas reģionos, tomēr vērojamas atšķirības, jo Rīgā darbojas četri centri, Kurzemē – divi, bet Vidzemes, Zemgales un Latgales reģionos – katrā pa vienam centram. Bez tam šo centru specializācija plānošanas reģiona teritorijas ietvarā nav sabalansēta. Pēc Valsts izglītības informācijas sistēmas datiem uz 2016.gada 4.janvāri centrs, kurš specializējas vienā izglītojamo attīstības traucējumu veidā ir Rīgas V. Avotiņa pamatskola – attīstības centrs, kas specializējas speciālās izglītības programmā izglītojamajiem ar mācīšanās traucējumiem (programmas kods – 21015611). Ir centri, kuru specializācija aptver vairākus izglītojamo attīstības traucējumu veidus. Piemēram, Valmieras Vājdzirdīgo bērnu internātvidusskola – attīstības centrs specializējas trijos izglītojamo attīstības traucējumu veidos - speciālās izglītības programmā izglītojamajiem ar dzirdes traucējumiem (programmas kods – 21015211), speciālās izglītības programmā izglītojamajiem ar garīgās attīstības traucējumiem (programmas kods – 21015811) un speciālās izglītības programmā izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (programmas kods – 21015911). Kuldīgas pirmsskolas izglītības iestāde “Bitīte” – attīstības centrs specializējas speciālās pirmsskolas izglītības programmā izglītojamajiem ar garīgās attīstības traucējumiem (21015811), speciālās pirmsskolas izglītības programmā izglītojamajiem ar somatiskām saslimšanām (programmas kods – 21015411) un speciālās pirmsskolas izglītības programmā izglītojamajiem ar valodas traucējumiem (programmas kods - 21015511). Kokneses speciālā internātpamatskola – attīstības centrs specializējas speciālās izglītības programmā izglītojamajiem ar mācīšanās traucējumiem (programmas kods – 21015611), speciālās izglītības programmā izglītojamajiem ar garīgās veselības traucējumiem (programmas kods – 21015711), speciālās izglītības programmā izglītojamajiem ar garīgās attīstības traucējumiem (programmas kods – 21015811) un izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (programmas kods – 21015911). Daugavpils logopēdiskā internātpamatskola – attīstības centrs specializējas speciālās izglītības programmā izglītojamajiem ar dzirdes traucējumiem (programmas kods – 21015211) un speciālās izglītības programmā izglītojamajiem ar valodas traucējumiem (programmas kods - 21015511). Pelču speciālā internātpamatskola – attīstības centrs specializējas speciālās izglītības programmā izglītojamajiem ar garīgās attīstības traucējumiem (programmas kods – 21015811) un speciālās izglītības programmā izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (programmas kods – 21015911). Strazdumuižas internātvidusskola – attīstības centrs vājredzīgiem un neredzīgiem bērniem specializējas speciālās izglītības programmā izglītojamajiem ar redzes traucējumiem (programmas kods – 21015111), speciālās izglītības programmā izglītojamajiem ar garīgās attīstības traucējumiem (programmas kods – 21015811) un speciālās izglītības programmā izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (programmas kods – 21015911). Rīgas 1.speciālā internātpamatskola un Rīgas 5.speciālā internātpamatskola specializējas speciālās izglītības programmās izglītojamajiem ar garīgās attīstības traucējumiem (programmas kods – 21015811) un speciālās izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (programmas kods – 21015911). Balstoties uz augstāk minēto secināms, ka visā Latvijas teritorijā izglītojamajiem ar speciālām vajadzībām, kuri integrēti vispārējās izglītības iestādēs, kā arī viņu vecākiem vai likumiskajiem pārstāvjiem (turpmāk – likumiskie pārstāvji) un pedagogiem, netiek nodrošinātas vienādas iespējas saņemt konsultatīvu un metodisku atbalstu iekļaujošas izglītības īstenošanas kontekstā. Ar noteikumu projektu tiks nodrošināts, ka katrā plānošanas reģionā ir konstants attīstības centru skaits (divi katrā plānošanas reģiona teritorijā), kuri pēc statusa piešķiršanas specializējas vismaz divos atšķirīgos izglītojamo attīstības traucējumu veidos, nodrošinot metodiskā un konsultatīvā atbalsta sniegšanu atbilstoši katra plānošanas reģiona specifikai un vajadzībām.Noteikumu projekts paredz izņēmuma gadījumu, kas ir Rīgas plānošanas reģions, kur ir pieļaujams lielāks centru skaits, bet ne vairāk kā to ir šobrīd (četri centri). Centru skaits katrā plānošanas reģiona teritorijā noteikts, ņemot vērā izglītojamo konkrēto speciālo vajadzību atbalsta nepieciešamību katrā reģionā, kā arī balstoties uz speciālo izglītības iestāžu darbību vēsturiskā aspektā. Noteikumu projekta mērķis nav stiprināt speciālo izglītības iestāžu administratīvo kapacitāti, bet izveidot centru pieejamību visā Latvijas teritorijā, lai nodrošinātu konsultatīvu un metodisku atbalstu bērniem un izglītojamiem, viņu likumiskajiem pārstāvjiem un pedagogiem. Balstoties uz Valsts izglītības informācijas sistēmā pieejamo informāciju uz 2015.gada 3.decembri, Rīgas plānošanas reģiona teritorijā, Latgales plānošanas reģiona teritorijā un Vidzemes plānošanas reģiona teritorijā īstenotās deviņas speciālās izglītības programmas ir - speciālās izglītības programma izglītojamajiem ar redzes traucējumiem (21015111); speciālās izglītības programma izglītojamajiem ar dzirdes traucējumiem (21015211); speciālās izglītības programma izglītojamajiem ar fiziskās attīstības traucējumiem (21015311); speciālās izglītības programma izglītojamajiem ar somatiskām saslimšanām (21015411); speciālās izglītības programma izglītojamajiem ar valodas traucējumiem (21015511); speciālās izglītības programma izglītojamajiem ar mācīšanās traucējumiem (21015611); speciālās izglītības programma izglītojamajiem ar garīgās veselības traucējumiem (21015711); speciālās izglītības programma izglītojamajiem ar garīgās attīstības traucējumiem (21015811); speciālās izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (21015911). Kurzemes plānošanas reģiona teritorijā tiek īstenotas sešas speciālās izglītības programmas - speciālās izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (21015911); speciālās izglītības programma izglītojamajiem ar somatiskām saslimšanām (21015411); speciālās izglītības programma izglītojamajiem ar valodas traucējumiem (21015511); speciālās izglītības programma izglītojamajiem ar mācīšanās traucējumiem (21015611); speciālās izglītības programma izglītojamajiem ar garīgās veselības traucējumiem (21015711); speciālās izglītības programma izglītojamajiem ar garīgās attīstības traucējumiem (21015811);Zemgales plānošanas reģiona teritorijā tiek īstenotas astoņas speciālās izglītības programmas - speciālās izglītības programma izglītojamajiem ar dzirdes traucējumiem (21015211); speciālās izglītības programma izglītojamajiem ar fiziskās attīstības traucējumiem (21015311); speciālās izglītības programma izglītojamajiem ar somatiskām saslimšanām (21015411); speciālās izglītības programma izglītojamajiem ar valodas traucējumiem (21015511); speciālās izglītības programma izglītojamajiem ar mācīšanās traucējumiem (21015611); speciālās izglītības programma izglītojamajiem ar garīgās veselības traucējumiem (21015711); speciālās izglītības programma izglītojamajiem ar garīgās attīstības traucējumiem (21015811); speciālās izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (21015911). Augstāk minētā informācija liecina, ka katrā plānošanas reģiona teritorijā nav nodrošināts visu veidu speciālo izglītības programmu piedāvājums, no kā var secināt, ka šajās teritorijās nav izveidojies attiecīgais programmu pieprasījums. Noteikumu projekts paredz katrā plānošanas reģiona teritorijā izveidot divus centrus, kuri nodrošinās visu speciālo vajadzību programmu pieprasījumu, pie nosacījuma, ka centri nav ierobežoti programmu skaita realizācijā taču nosakot, ka katra centra specializācija ir vismaz divos atšķirīgos (plānošanas reģiona ietvarā) speciālo traucējumu veidos. Noteikumu projekts paredz, ka vienā plānošanas reģiona teritorijā nevar būt divi centri, kas specializējas vienā izglītojamo attīstības traucējumu veidā. Ministrijas vidēja termiņa plānošanas dokumentā “Izglītības attīstības pamatnostādnēs 2014.-2020.gadam” kā virsmērķis ir definēta kvalitatīva un iekļaujoša izglītība personības attīstībai, cilvēku labklājībai un ilgtspējīgai valsts izaugsmei, rīcības virzienā 3.2.”Efektīva izglītības finanšu resursu pārvaldība”, par vienu no darbības virzieniem nosakot speciālās izglītības, tai skaitā izglītības iestāžu un pasākumu finansēšanas modeļu attīstību. Īstenojot pamatnostādnēs definētās darbības iekļaujošās izglītības principa nostiprināšanas kontekstā, ministrija 2015.gada martā – maijā ir veikusi septiņu centru darbības atbilstības izvērtēšanu normatīvajā regulējumā noteiktajām prasībām, analizējot centru iesniegto informāciju par laika posmā no 2012.gada līdz 2014.gadā veiktajiem pasākumiem un to rezultātiem.Pēc centru sniegtās informācijas secināms, ka noteikumos Nr.221 minētās prasības ir vispārējas un grūti nosakāms, cik lielā mērā katrs no centriem tās izpilda un vai tiem saglabājams attīstības centra statuss. Papildus iepriekš minētajam, secināms, ka līdztekus noteikumos Nr.221 noteiktajām funkcijām, centri sadarbojas ar speciālo izglītības iestāžu pedagogiem un pedagoģiski medicīniskajām komisijām, kā arī realizē pedagogu tālākizglītības (A programmas) kursus. Pēc centru sniegtās informācijas secināms, ka nav pieejama pietiekama informācija, kā centri nodrošina sadarbības pasākumu uzskaiti un vai tiek nodrošināta atgriezeniskā saite par sniegtajām konsultācijām. Darbības izvērtējumā centri pamatā nesniedz kvalitatīvu savas darbības izvērtējumu, kas vērsta uz konkrētiem, izmērāmiem rezultātiem, tādējādi pilnībā nav iespējams aptvert un izvērtēt iespējamās problēmas iekļaujošās izglītības īstenošanā. Iepriekš minētais ir bijis pamats ministrijai aktualizēt centru statusu, funkcijas, sadarbības partnerus un iespējamos ieguldījumus saistībā ar sistēmiskas metodiskā un konsultatīvā atbalsta sistēmas nodrošināšanu iekļaujoša izglītības procesa veicināšanai.Noteikumu projekta mērķis ir pilnveidot centru tīklu, veicinot pārraugāmas konsultatīva un metodiska atbalsta sistēmas izveidi izglītojamajiem ar speciālām vajadzībām, kuri integrēti vispārējās izglītības iestādēs. Noteikumu projektā konkretizēts iespējamo centru skaits (katrā plānošanas reģionā noteikti ne vairāk kā divi centri), lai katrā plānošanas reģiona teritorijā (Kurzemes, Latgales, Rīgas, Vidzemes, Zemgales) nodrošinātu konsultatīvu un metodisku atbalstu izglītojamajiem ar speciālām vajadzībām, kuri ir integrēti vispārējās un profesionālās izglītības iestādēs, viņu likumiskajiem pārstāvjiem neatkarīgi no izglītojamā izglītības ieguves vietas, kā arī pedagogiem. Kā specifiska centru sniegtā konsultatīvā atbalsta saņēmēju mērķgrupa noteikumu projektā iekļauti gan izglītības iestādēs integrēti izglītojamie ar speciālām vajadzībām, gan bērni līdz obligātās pirmsskolas vecumam, ņemot vērā, ka īpaša uzmanība ilgtermiņā pievēršama bērnu speciālo vajadzību agrīnai diagnosticēšanai un konsultatīvās palīdzības sniegšanai bērnu likumiskajiem pārstāvjiem šajos jautājumos. Projekts paredz, ka katrs no centriem savā darbībā vienlaikus specializējas vismaz divos izglītojamo attīstības traucējumu veidos (redzes, dzirdes, fiziskās attīstības traucējumiem, somatiskām saslimšanām, valodas, mācīšanās, garīgās veselības, garīgās attīstības un smagiem garīgās attīstības traucējumiem vai vairākiem smagiem attīstības traucējumiem) atbilstoši licencētai speciālās izglītības programmai, tādējādi iespēju robežās aptverot katra plānošanas reģiona teritorijas specifiku atkarībā no plānošanas reģiona teritorijā diagnosticētajām bērnu un izglītojamo speciālajām vajadzībām. Ar šiem noteikumiem tiek noteikts, ka katrs centrs specializējas atšķirīgos izglītojamo attīstības traucējumu veidos plānošanas reģiona teritorijas ietvaros, lai iespēju robežās nodrošinātu atbalstu pēc iespējas dažādiem izglītojamo attīstības traucējumu veidiem. Noteikumu projekts precizē kritērijus centra statusa iegūšanai: * agrīnas diagnostikas bērniem un izglītojamajiem atbilstoši speciālās izglītības iestādes specializācijai nodrošināšana;
* konsultāciju, metodiskās un pedagoģiskās palīdzības nodrošināšana gada laikā noteiktam pedagogu skaitam;
* mācību un metodisko atbalsta materiālu izstrāde (saskaņā ar avotu: “Lingvodidaktikas terminu skaidrojošā vārdnīca” (2011), tie ir: metodiskā literatūra, uzziņu literatūra vai cita veida papildliteratūra, mācību uzskates līdzekļi, tehniskie mācību līdzekļi, vingrinājumu un uzdevumu krājumi, elektroniskie mācību līdzekļi u.c.);
* konsultāciju nodrošināšana gada laikā noteiktam skaitam visu vecumu bērniem vai viņu likumiskajiem pārstāvjiem;
* informatīvi izglītojošu pasākumu, t.sk. pedagogu profesionālās kompetences pilnveides semināru organizēšana;
* pedagogu līdzdalība starptautiskos vai nacionālos projektos, pieredzes apmaiņas programmās;
* sadarbība ar pedagoģiskajām augstskolām un nevalstiskajām organizācijām, kas pārstāv personas ar invaliditāti.
* informācijas publiskošana publiski pieejamos informācijas nesējos;
* datu uzkrāšanas sistēmas nodrošināšana izglītības iestādes līmenī.

Statistiskie dati liecina, ka bērnu skaits ar redzes traucējumiem (2014./2015.māc.g. 75 izglītojamie) un dzirdes traucējumiem (2014./2015.māc.g. 157 izglītojamie) ir salīdzinoši neliels pret, piemēram, bērnu ar mācīšanās traucējumiem skaitu (2014./2015.māc.g. 777 izglītojamie) un bērnu ar garīgās attīstības traucējumiem (2014./2015.māc.g. 1996 izglītojamie). Tādējādi izglītības iestādēm, kuras pretendē uz attīstības centra statusu un specializējas redzes un dzirdes traucējumu veidos ir sarežģīti izpildīt kritēriju par konsultāciju skaitu. Noteikumu projekta 5.punkts paredz izņēmumu šīm iestādēm attiecībā uz kritēriju izpildi, kur ir noteikts pedagogu, izglītojamo vai viņu likumisko pārstāvju skaits konkrētu kritēriju izpildei.Noteikumu projekta 6.punkts paredz ka, speciālās izglītības iestādes, kura pretendē uz centra statusu, dibinātājs līdz kārtējā gada 15.maijam iesniedz Izglītības un zinātnes ministrijā iesniegumu un speciālās izglītības iestādes izstrādāto un ar speciālās izglītības iestādes dibinātāju saskaņoto konsultatīvās un metodiskās palīdzības sniegšanas pasākumu plānu kārtējam mācību gadam, ietverot tajā informāciju, kas apliecina speciālās izglītības iestādes atbilstību šo noteikumu 3. un 4.punktā noteiktajām prasībām. Plāns par kārtējo gadu tiek prasīts ar mērķi pārliecināties, ka pasākumi, kas plānoti un īstenoti ir nodrošinājuši centra statusam atbilstošas darbības.Noteikumu projektā paredzēts precizēt centru darbības izvērtēšanas procedūru, kas ietver:* izvērtējumu ik pēc diviem gadiem, pamatojoties uz ikgadēju centru iesniegto informatīvo pārskatu, kurā atspoguļotas atbilstoši statusa piešķiršanas kritērijiem veiktās darbības konkrētu mācību gadu laikā;
* ministrijas tiesības apmeklēt konkrēto centru, kā arī iepazīties ar izglītības iestādes līmenī uzkrātajiem datiem un informācijas analīzi par centra veiktajām darbībām;
* statusa anulēšanu, ja izglītības iestāde divus gadus pēc kārtas neapliecina veikto darbību atbilstību visiem kritērijiem.

Noteikumu projekts paredz, ja ministrija speciālās izglītības iestādei centra statusu ir piešķīrusi līdz šo noteikumu spēkā stāšanās dienai, centra atbilstību šo noteikumu projekta 4.punktā noteiktajiem kritērijiem izvērtē līdz 2017.gada 15.jūnijam, pamatojoties uz centra šo noteikumu projekta 10.punktā noteiktajā kārtībā iesniegto informatīvo pārskatu. Gadījumā, ja centrs neatbilst šo noteikumu projekta 4.punktā noteiktajiem kritērijiem, ministrija centra statusu izglītības iestādei noteiktā kārtībā anulē līdz 2017.gada 1.jūlijam. Ar ministrijas 2015.gada 7.aprīļa rīkojumu ir izveidota komisija, kura izvērtē speciālās izglītības iestādes speciālās izglītības attīstības centra statusa piešķiršanai. Ievērojot veicamo grozījumu apjomu noteikumos Nr.221, saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktā noteikto ir izstrādātsjauns noteikumu projekts.Noteikumu projekta izdošanas mērķis ir tiesiskais regulējumus, kas paredz nodrošināt metodisku un konsultatīvu atbalstu izglītojamajiem ar speciālām vajadzībām vai viņu likumiskajiem pārstāvjiem neatkarīgi no izglītības ieguves vietas un pedagogiem visā Latvijas teritorijā.Noteikumu projekts paredz spēkā esoša tiesību akta 2003.gada 29.aprīļa Ministru kabineta noteikumu Nr.221 “Kritēriji un kārtība, kādā speciālās izglītības iestādei piešķir speciālās izglītības attīstības centra statusu” atzīšanu par spēku zaudējušu. |
| 3. | Projekta izstrādē iesaistītās institūcijas | Ministrija un tās padotībā esošās iestādes – Valsts izglītības satura centrs un Izglītības kvalitātes valsts dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:* 110 novadu pašvaldībām un 9 republikas pilsētām;
* 633 pirmsskolas izglītības iestādēm (2014./2015.māc.g.) (t.sk. speciālās pirmsskolas izglītības iestādes, un tajās nodarbinātie pedagogi un izglītojamie, kā arī pirmsskolas izglītības iestādes, kurās integrēti izglītojamie ar speciālām vajadzībām);
* 60 speciālās izglītības iestādēm (2014./2015.māc.g.), kuras vēlas pretendēt uz centra statusu un deviņi līdz 2015.gada 1.septembrim statusu saņēmušie centri;
* 764 vispārējās izglītības iestādes (2014./2015.māc.g.), t.sk. iestādes, kurās integrēti izglītojamie ar speciālām vajadzībām un tajās nodarbinātie pedagogi, t.sk. atbalsta personālu;
* izglītojamajiem ar speciālām vajadzībām, kuri tiek integrēti vispārējās izglītības iestādēs un mācās pēc vispārējās izglītības programmas (2014./2015.māc.g. – 353) un mācās pēc speciālās izglītības programmas (2014./2015.māc.g. – 3800);
* pirmsskolas vecuma bērniem un izglītojamajiem ar vai bez speciālām vajadzībām, kā arī šo bērnu likumiskajiem pārstāvjiem.
 |
|  2. | Tiesiskā regulējuma ietekme uz tautsaimniecību un administratīvo slogu | Pamatojoties uz tiesisko regulējumu, tiks nodrošināts metodisks un konsultatīvs atbalsts, veicināta speciālās izglītības iestāžu tīkla sakārtošana. Normatīvais regulējums nodrošinās metodiska un konsultatīva atbalsta pieejamību, kas ir minēts kā viens no prioritārajiem virzieniem “Latvijas ilgstpējīgas attīstības stratēģijā līdz 2030.gadam”.Noteikumu projekts veicinās “Izglītības attīstības pamatnostādnēs 2014.-2020.gadam” definēto izglītības attīstības politikas virsmērķa – veicināt kvalitatīvu un iekļaujošu izglītību personības attīstībai, cilvēku labklājībai un ilgtspējīgai valsts izaugsmei sasniegšanu, kā arī mērķim pakārtotu uzdevumu 1.4. rīcības virzienā “*Iekļaujošās izglītības principa īstenošana un sociālās atstumtības riska mazināšana” īstenošanu*. Normatīvais regulējums veicinās arī pamatnostādņu 3.2. rīcības virziena *“Efektīva izglītības finanšu resursu pārvaldība”* un 3.3. rīcības virziena *“Izglītības iestāžu tīkla sakārtošana”* punktu izpildi, kas nozīmē, ka tiks veicināta iekļaujošās izglītības principa īstenošana un speciālās izglītības iestādēm tiks dota iespēja atbilstoši to resursu kapacitātei īstenot metodiskā un konsultatīvā atbalsta funkciju. Sabiedrības mērķgrupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
|  3. | Administratīvo izmaksu monetārs novērtējums | Projekta radīto administratīvo izmaksu speciālās izglītības iestādei piešķirot centra statusu novērtējums aprēķināts pēc šādas formulas: (stundas likme x laika patēriņš) x (subjektu skaits x biežums). Ņemts vērā, ka valstī noteiktā vidējādarba samaksa stundā 2015.gadābija 4,47 *euro* (Centrālās statistikas pārvaldes dati).*(4.2.) administratīvās izmaksas nodrošinot agrīno speciālo vajadzību diagnostiku pirmsskolas vecuma bērniem neatkarīgi no izglītības ieguves vietas, atbilstoši speciālās izglītības iestādes, kura pretendē uz centra statusu, specializācijai.*Ņemot vērā IZM oficiālo statistiku, 2014./2015.mācību gadā bija 92219 pirmsskolas vecuma bērni pirmsskolas izglītības programmās. Vidēji viena bērna speciālo vajadzību vai nepieciešamo atbalsta pasākumu diagnosticēšanā nepieciešamas 9 h (balstoties uz Valsts pedagoģiski medicīniskās komisijas pieredzi darbā konsultējot izglītojamos ar speciālām vajadzībām). Var secināt, ka administratīvās izmaksas ir: **(4,47 x 9 ) x (92219 x 1) = 40,23 x 92219 = 3 709 970,3 euro**Administratīvo izmaksu summa šajā pozīcijā ir liela tāpēc, ka noteikumu projekts attiecas visiem pirmsskolas vecuma bērniem (gan ar diagnosticētām, gan nediagnosticētām speciālām vajadzībām). *(4.3.) administratīvās izmaksas nodrošinot mācību gadā metodisku un pedagoģisku palīdzību ne mazāk kā 50 citu izglītības iestāžu pedagogiem plānošanas reģiona teritorijas ietvaros par atbalsta pasākumu piemērošanu, individuālā izglītības programmas apguves plāna izstrādi un mācību sasniegumu dinamikas izvērtējumu izglītojamam ar speciālām vajadzībām.*Minimālais paredzētais konsultējamo pedagogu skaits ir 50, vidējais konsultācijas ilgums vienam pedagogam – 1 h. Tiek pieņemts, ka šajā pozīcijā administratīvās izmaksas ir:**(4,47 x 1 ) x (50 x 1 ) = 4,47 x 50 = 223,50 *euro****(4.4.) administratīvās izmaksas izstrādājot mācību gadā ne mazāk kā divus mācību vai metodiskos atbalsta materiālus ar mērķi veicināt izglītojamo ar speciālām vajadzībām integrēšanu izglītības apguves procesā, un publisko tos speciālās izglītības iestādes mājaslapā vai citos publiski pieejamos informācijas nesējos.*Vidējais mācību vai metodiskā atbalsta materiāla izstrādei nepieciešamais laiks ir 40 h (viena darba nedēļa), divu mācību vai metodiskā atbalsta materiāla izstrādei nepieciešamais laiks ir 80 h. Noteikumu projekts paredz, ka katrā plānošanas reģionā ir noteikts konstants attīstības centru skaits (divi katrā plānošanas reģiona teritorijā), bet paredz izņēmuma gadījumu, kas ir Rīgas plānošanas reģions, kur ir pieļaujams lielāks centru skaits, bet ne vairāk kā to ir šobrīd (četri centri). Secināms, ka nākotnē centra statuss tiks piešķirts divpadsmit speciālās izglītības iestādēm. Balstoties uz augstāk minēto tiek pieņemts, ka administratīvās izmaksas šajā pozīcijā ir sekojošas:**(4,47 x 80) x (12 x 1) = 357,6 x 12 = 4291,2 euro***(4.5.) administratīvās izmaksas mācību gadā nodrošinot konsultācijas ne mazāk kā 50 citu izglītības iestāžu izglītojamiem ar speciālām vajadzībām vai viņu likumiskajiem pārstāvjiem neatkarīgi no izglītojamo izglītības ieguves vietas.*Vidējais konsultācijas ilgums – 1 h. No tā izrietoši, var pieņemt, ka administratīvās izmaksas, konsultējot *izglītojamos ar speciālām vajadzībām vai viņu likumiskos pārstāvjus ir*:**(4,47 x 1) x (50 x 1) = 4,47 x 50 = 223,5 euro***(4.6.) administratīvās izmaksas kalendārajā gadā organizējot vismaz divus informatīvi izglītojošus pasākumus par iekļaujošo izglītību un palīdzības iespējām izglītojamiem ar speciālām vajadzībām, no kuriem:**(4.6.1.) vismaz viens ir pedagogu profesionālās kompetences pilnveides seminārs ne mazāk kā 30 citu izglītības iestāžu pedagogiem.**(4.6.2.) vismaz viens pasākums ir izglītojamo ar speciālām vajadzībām likumiskajiem pārstāvjiem vai citām ieinteresētajām pusēm (biedrībām, sabiedriskām organizācijām).* Saskaņā ar Valsts izglītības satura centra maksas pakalpojumu cenrādi (Ministru kabineta noteikumi Nr.851, Rīgā 2013.gada 17.septembrī (prot. Nr.49 32.§)) vienas akadēmiskās stundas izmaksas vienai personai ir 1,39 euro. Pieņemot, ka minimālais apjoms vienam semināram ir 6 stundas kursi (jeb 1 modulis), tad  semināra 6 stundu kursu izmaksas tiek aprēķinātas, ņemot vērā nepieciešamību apmaksāt lektoru darbu un materiālu kopēšanas izdevumus.Vienas A4 papīra loksnes (vienpusējas) izmaksas ir 0,058 euro. Vienam semināra dalībniekam nepieciešamas vidēji piecas A4 papīra loksnes (0,29 euro), un, ja seminārā piedalās ne mazāk kā 30 pedagogi, var pieņemt, ka materiālu kopēšanai nepieciešamie izdevumi ir:**5 x 0,058 x 30 = 0,29 x 30 = 8,70 euro** Savukārt 1 stunda lektora darba samaksa ir 1,10 euro. To veido starpība no 1,39 euro (izmaksas vienai personai) un 0,29 euro (materiālu kopēšanas izmaksas 1 personai) Var pieņemt, ka viena lektora darba samaksa 6 stundu kursu apjomam ir šāda: **1,10 x 6 x 30 dalībnieki = 198,00 euro***(4.7.) administratīvās izmaksas regulāri publiskojot speciālās izglītības iestādes mājaslapā vai citos publiski pieejamos informācijas nesējos informāciju par speciālās izglītības iestādes organizētajiem pasākumiem un pedagogu profesionālās kompetences pilnveides specifisko piedāvājumu.*0,5 h – laiks, kas nepieciešams publiskojot informāciju, 2014./2015.mācību gadā bija 60 speciālās izglītības iestādes, kuras ir potenciālās centra statusa ieguvējas, un vidēji vienu reizi ceturksnī publiskojot informāciju (gadā – 4 reizes) var pieņemt, ka šī punkta administratīvās izmaksas ir:**(4,47 x 0,5) x (60 x 4) = 2,24 x 240 = 537,6 euro** *(6)Administratīvās izmaksas centra dibinātājam iesniedzot ministrijā iesniegumu un speciālās izglītības iestādes izstrādāto un ar izglītības iestādes dibinātāju saskaņoto konsultatīvās un metodiskās palīdzības sniegšanas pasākumu plānu kārtējam mācību gadam.*Pieņemot, ka iesnieguma aizpildīšanas un iesniegšanas laiks aizņem 0,5 h un to, ka 2014./2015.mācību gadā bija 60 speciālās izglītības iestādes, kuras ir potenciālās centra statusa ieguvējas, var pieņemt, ka administratīvās izmaksas ir:**(4,47 x 0,5) x (60 x 1) = 2,24 x 60 = 134,40 euro***(7)Administratīvās izmaksas ministrijai izvērtējot speciālās izglītības iestādes atbilstību noteiktajiem kritērijiem un centra statusa piešķiršanai vai motivēta atteikuma sniegšanai.*Pieņemot, ka ministrijai izvērtējot iesniegtos dokumentus nepieciešamais laiks ir 1 h un 2014./2015.mācību gadā bija 60 speciālās izglītības iestādes, par administratīvajām izmaksām šajā pozīcijā var pieņemt:**(4,47 x 1) x (60 x 1) = 4,47 x 60 = 268,20 euro** *(12)Administratīvās izmaksas centram līdz katra gada 15.jūnijam iesniedzot informatīvo pārskatu par konkrēto kritēriju izpildi.*Pieņemot, ka 0,5 h ir nepieciešamais informatīvā pārskata iesniegšanas laiks un 2014./2015.mācību gadā bija 60 speciālās izglītības iestādes var uzskatīt, ka administratīvās izmaksas šeit sastāda:**(4,47 x 0,5) x (60 x 1) = 2,24 x 60 = 134,40 euro****Kopējais noteikumu projekta administratīvo izmaksu monetārais novērtējums ir 3 715 989,8 euro** |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2012.gada 16.oktobra noteikumos Nr.710 “Noteikumi par vispārējās pamatizglītības un vispārējās vidējās izglītības iestāžu nodrošinājumu atbilstoši izglītojamo speciālajām vajadzībām”. Plānojami grozījumi saistībā ar individuālā izglītības programmas apguves plāna izstrādi, nodrošinot vienotu izpratni par plānā iekļaujamo informāciju. Noteikumu projekts izsludināts valsts sekretāru sanāksmē 2016.gada. 11.februārī (prot.Nr.6 6.§), VSS – 115. |
| 2. | Atbildīgā institūcija | Ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sarakste ar nevalstiskajām organizācijām, republikas pilsētu un novadu izglītības pārvaldēm un speciālās izglītības iestādēm (t.sk. centriem), ministrijas 2015.gada 19.augustā organizētais forums “Izglītība krustcelēs: iespējas un izvēle”.  |
| 2. | Sabiedrības līdzdalība projekta izstrādē | Par noteikumos Nr.221 ietvertā tiesiskā regulējuma pilnveidi ministrija vairākkārt ir veikusi saraksti ar nevalstiskajām organizācijām (Latvijas Pedagogu domi, Latvijas nacionālo skolotāju savienību, asociāciju “Ģimene”, biedrību “Vecāki par izglītību”, biedrību “Latvijas vecāku forums”, Latvijas disleksijas biedrību, Velku biedrību, invalīdu un viņu draugu apvienību “Apeirons”, Izglītības attīstības centu, biedrību “Izglītības iniciatīvu centrs”), kā arī republikas pilsētu un novadu izglītības pārvaldēm un speciālās izglītības iestādēm (t.sk. centriem) ar lūgumu sniegt redzējumu par centru statusu un lomu kopējā iekļaujošās, t.sk.speciālās izglītības sistēmā, kā arī nodrošināmajām funkcijām ilgtermiņā.Ar plānotajām darbībām speciālās izglītības sistēmas pilnveidē2015.gada 19.augustā tika iepazīstināti vispārējās un profesionālās izglītības iestāžu direktori un pašvaldību izglītības speciālisti Izglītības un zinātnes ministrijas organizētajā forumā “Izglītība krustcelēs: iespējas un izvēle”. 2015.gada 10.decembrī organizēts seminārs speciālās izglītības iestāžu direktoriem, kur dalībnieki iepazīstināti ar iespējamajiem centru attīstības modeļiem un organizēta viedokļu apmaiņa par piedāvātajiem risinājumiem.2016.gada 21.janvārī organizēts speciālās izglītības iestāžu direktoru seminārs, kur apspriests izstrādātais noteikumu projekts. |
| 3. | Sabiedrības līdzdalības rezultāti | Viedokli par nepieciešamajiem grozījumiem noteikumos Nr.221 ir snieguši Bauskas novada Izglītības nodaļa, Liepājas pilsētas Izglītības pārvaldes Pedagoģijas nodaļa un Liepājas speciālā internātpamatskola, Latvijas Izglītības un zinātnes darbinieku arodbiedrība, Strazdumuižas internātvidusskola - attīstības centrs vājredzīgiem un neredzīgiem bērniem, Rēzeknes novada Izglītības pārvalde, Rīgas Valda Avotiņa pamatskola - attīstības centrs, Daugavpils logopēdiskā internātpamatskola - attīstības centrs, Pelču speciālā internātpamatskola – attīstības centrs, Rīgas domes Izglītības, kultūras un sporta departaments, Ventspils pilsētas domes Izglītības pārvalde, Kuldīgas pirmsskolas izglītības iestāde "Bitīte'' - attīstības centrs. Sabiedrības pārstāvju izteiktie būtiskākie priekšlikumi projekta izstrādes procesā ir saistīti ar kritērijiem, kam jāatbilst, lai speciālās izglītības iestāde pretendētu uz centra statusu. Paralēli ir sniegti priekšlikumi par vispārējo izglītības iestāžu izglītojamo ar speciālām vajadzībām un viņu vecāku vai likumisko pārstāvju skaitu (unikālie personas kodi), kuriem mācību gadā centrā paredzēts nodrošināt konsultācijas. Kā arī par vispārējās izglītības iestāžu pedagogu skaitu, kuriem centrā paredzēts nodrošināt konsultācijas, metodisko un pedagoģisko palīdzību. Sabiedrības pārstāvji kopumā pauduši atbalstu noteikumu projekta tālākai virzībai. Līdz šim saņemtie viedokļi ir izskatīti un iespēju robežās ņemti vērā, diskutējot par tiem ministrijas darba grupā “Iekļaujošās izglītības principa īstenošana un sociālās atstumtības riska mazināšana” (ministrijas 2015.gada 10.februāra rīkojums Nr.112), kā arī speciālās izglītības iestāžu direktoru semināros. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Ministrija, Valsts izglītības satura centrs, Izglītības kvalitātes valsts dienests, pašvaldības, izglītības iestādes. |
|  2. |  Projekta izpildes ietekme uz pārvaldes funkcijām un pārvaldes institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās ministrija un tās padotībā esošās iestādes – Valsts izglītības satura centrs un Izglītības kvalitātes valsts dienests esošo resursu ietvaros. Noteikumu projekta izpilde neietekmē esošo institūciju funkcijas un uzdevumus.Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
|  3. |  Cita informācija |  Nav. |

***Anotācijas III sadaļa –*** *projekts šīs jomas neskar.*

***Anotācijas V sadaļa –*** *projekts šīs jomas neskar.*

Izglītības un zinātnes ministrs K.Šadurskis

Vīza:

Valsts sekretāre L.Lejiņa

14.03.2016.

4131

I.Īvāne

67047849, Ineta.Ivane@izm.gov.lv.

I.Krišāne

67047938, Ilze.Krisane@izm.gov.lv